**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм:** Мастер академске студије социологије | | | | |
| **Назив предмета:** Стручна пракса | | | | |
| **Наставник / наставници:** Гордана В. Стојић | | | | |
| **Статус предмета:** обавезни | | | | |
| **Број ЕСПБ:** 3 | | | | |
| **Услов:** / | | | | |
| **Циљ предмета**  Циљ предмета је оспособљавање студената за обављање стручних послова социолога у радним и другим организацијама, као и у различитим установама у којима се запошљавају социолози. Студенти треба да се упознају са делатношћу и функционисањем организације/установе у којој се обавља пракса, као и да се упознају са радним задацима социолога у њој. Неопходно је, такође, да продубе и прошире своја сазнања, способности и вештине, усвоје стандарде професионалне етике и тиме учврсте свој професионални интегритет. На тај начин би се омогућило студентима да стекну преко потребно практично искуство, идентификују потенцијалне правце развоја своје каријере и припреме се за излазак на тржиште рада. | | | | |
| **Исход предмета**  Након реализоване стручне праксе студенти ће бити упознати са применом стручне експертизе социолога у различитим организацијама/установама, као и са другим могућностима професионалног развоја социолога кроз примену теоријских сазнања у решавању практичних проблема. Стећи ће увид у различите начине повезивања теоријских сазнања и практичног деловања социолога и практично искуство у реализовању радних задатака. На тај начин ће унапредити своје стручне компетенције и вештине неопходне за рад у савременим организацијама (разумевање принципа формалног организовања рада, развитак способности примене етичких принципа у конкретним радним ситуацијама, упознавање са условима рада, инструментима и документацијом коју користи социолог у својим активностима). | | | | |
| **Садржај предмета**  Стручна пракса се обавља у првом и другом семестру, у укупном трајању од 11 дана, односно 90 сати. Пракса се обавља у организацији/установи по избору студента (локална самоуправа и државна управа, економско предузеће/компанија, установа социјалне заштите, установа културе, синдикат, невладина организација и др.). У првом семестру стручне праксе студенти се кроз консултације са наставницима и самостални рад припремају за стручну праксу у установи – информишу се о професионалној делатности социолога, о организацији/уставови у којој ће обављати праксу, о потенцијалним радним задацима, начину вођења евиденције о пракси и сл. У другом семестру стручна пракса се обавља учествовањем у пословима социолога под менторством стручног лица – социолога запосленог у организацији/установи. Обављајући различите радне задатке, студенти стичу практична искуства и развијају способности и вештине. Консултације са наставницима се одржавају и током извођења стручне праксе у организацији/установи, у циљу прађења рада студенaта, пружања информација и помоћи у решавању евентуалних проблема са којима студенти могу да се суоче. Током трајања праксе, студенти припремају структурисани извештај који укључује опис организације/установе, евиденцију реализованих радних активности, запажања, критички осврт и препоруке за унапређење стручне праксе. По завршетку, студенти предају извештај о пракси у писаној форми, као и потврду организације/установе о обављеној пракси. Усмени испит састоји од одбране извештаја са праксе. | | | | |
| **Литература** | | | | |
| **Број часова активне наставе** | **Теоријска настава:** | | **Практична настава:** укупно 90 сати | |
| **Методе извођења наставе**  Практични рад под надзором ментора – социолога запосленог у организацији/установи у којој се реализује пракса, писање извештаја о обављеној пракси и одбрана извештаја, консултативни рад, самостални рад студената. | | | | |
| **Оцена знања** | | | | |
| **Предиспитне обавезе** | Поена | **Завршни испит** | | Поена |
| активност у току предавања |  | писмени испит | |  |
| практична настава |  | усмени испит: одбрана Извештаја са праксе | | 40 |
| oцена ментора | 30 |  | |  |
| писани извештај о обављеној пракси | 30 |  | |  |