ФИЛОЗОФСКИ ФАКУЛТЕТ У НИШУ

НАСТАВНО-НАУЧНОМ ВЕЋУ

Извештај о боравку у иностранству у оквиру Еразмус+ размене наставног особља

У периоду од 10. до 14. маја 2022. године, у оквиру програма ЕRASMUS+ КА107 (мобилност наставног особља), боравила сам на Универзитету Медипол у Истанбулу, на Департману *Public Relations and Advertising*.

Током боравка сусрела сам се са продеканом професором Ихсаном Екеном, који је уједно и контакт особа за Ерасмус мобилности, и његовом асистентицом Сеном Kурт. Разменили смо искуства о студијским програмима, о начину рада два факултета и слично. Разговарали смо и о томе да они буду наши гости у неком скоријем периоду, за чим су сами изразили жељу.

Присуствовала сам предавању о значају визуелног израза и боја у рекламама, у оквиру предмета “Оглашавање на филму и менаџмент” професора Аyбарс Бора Kахyаоглу и предавању о персуазивним стратегијама у дигиталном оглашавању, професорке Јесим Есгин. Изван планираног, снимили су кратак видео-клип са мном, у ком разговарали о мојим истраживачким областима, али и о искуству у вези са мобилношћу. Видео ће након монтаже бити објављен на њиховим страницама на друштвеним мрежама.

Такође, организован је састанак и са управницом Департмана, проф. др Аyсен Акyуз. Разговарале смо о истраживањима из наших области интересовања. Управница ме је упознала са њиховим научним резултатима, објављеним књигама, научним скуповима. Такође, поделила сам са њом линкове ка нишким часописима, договориле смо размену позива за научне конференције и могућу будућу сарадњу у том контексту.

У Нишу, 27. 05.2022. године Подносилац извештаја

доц. др Марта Митровић

